Moi, ja kiitos palautteesta!

Muutoksia tuli kieltämättä paljon kerralla, sillä pyrin tekemään alueellisesti eheitä kokonaisuuksia. Olen pitkään havainnoinut sitä, että katuverkko on koostunut pitkälti matalan luokituksen kaduista, eikä erottelua oikein ole vaikka varsinkin isoista kaupungeista löytyy Suomessakin helposti primary-luokan teitä. Monesti on myös menty tienumeron perusteella myös taajamien sisällä. Näissä muutoksissani on aivan varmasti säätövaraa, vaikka isossa kuvassa näen niiden olevan perusteltuja.

OSM-wikissä korostetaan luokittelun suhteen tien merkityksellisyyttä suhteessa muuhun alueen tieverkkoon, ei niinkään sitä miltä se näyttää. Eli samalla tagilla merkitty katu voi näyttää hyvin erilaiselta riippuen ollaanko taajamassa/ulkopuolella, missä maassa ollaan jne. Tämän takia en antanut niin paljoa painoarvoa kadun ominaisuuksille vaan verkostolliselle roolille. Toki esim pyöräily ajoradalla/kaistalla/pyörätiellä on aika pitkälle yksi hyvä mittari muiden joukossa.

Koivistonkylän—Veisun alue on mielestäni aika haastava: länsi-itäsuunnassa sekä Lahdenperänkatu, Koivistontie että Veisunkatu ovat selvästi merkittävämpiä kuin residential, mutta myös keskinään erilaisia. Pohdin esimerkiksi koko Lahdenperänkadun ja Hallilantien laittamista primaryksi, koska kyseessä on selvästi merkittävin poikittaisväylä ja liikennöitävyys on korkea. Toisaalta katu kapenee Viinikankadun jälkeen ja ajattelin siitä itään päin osuuden muistuttavan paljon secondaryksi merkittyä Nekalantietä.

Viinikankadun eteläpään risteysväli on aika harva. Koivistontiellä jo vähän tiheämpi. Mielestäni nuo tai jompikumpi voisivat ihan yhtä hyvin olla tertiary-luokiteltuja, vaihda ihmeessä jos koet sen toimivan tarkoituksenmukaisemmin.

Finninmäenkadussa oli myös ideaa siitä, että se kokoaa liikennettä useilta tonttikaduilta ja syöttää sitä alueelliselle kokoojakadulle. Mutta en tuotakaan pitäisi ihan vääränä jos se olisikin residential.